CELEX: 32005D0458
Language: sl
Date: 2005-06-21 00:00:00
Title: 2005/458/ES: Odločba Komisije z dne 21. junija 2005 o odobritvi odstopanja iz člena 3(2) Direktive Sveta 92/102/EGS o identifikaciji in registraciji živali Italiji (notificirano pod dokumentarno številko K(2005) 1826)   (Besedilo velja za EGP)

23.6.2005   
            
            
               SL
            
            
               Uradni list Evropske unije
            
            
               L 160/31
            
         ODLOČBA KOMISIJE
   z dne 21. junija 2005
   o odobritvi odstopanja iz člena 3(2) Direktive Sveta 92/102/EGS o identifikaciji in registraciji živali Italiji
   (notificirano pod dokumentarno številko K(2005) 1826)
   (Besedilo v italijanskem jeziku je edino verodostojno)
   (Besedilo velja za EGP)
   (2005/458/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 92/102/EGS z dne 27. novembra 1992 o identifikaciji in registraciji živali (1) in zlasti člena 3(2) Direktive,
   ob upoštevanju naslednjega:
   
               (1)
            
            
               Člen 3(2) Direktive 92/102/EGS določa možnost, da se državam članicam dovoli, da iz seznama gospodarstev iz člena 3(1) izključijo gospodarstva z največ tremi ovcami ali kozami, za katere niso zahtevane premije, ali enim prašičem, pod pogojem, da so živali namenjene za lastno uporabo ali prehrano in so pred vsakim prevozom nadzorovane, kakor določa Direktiva.
            
         
               (2)
            
            
               Italijanski organi so zahtevali to dovoljenje za gospodarstva z največ enim prašičem in dali primerna zagotovila glede veterinarskih nadzorov.
            
         
               (3)
            
            
               Italiji je zato treba dovoliti odstopanje.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Italiji se dovoli odstopanje iz člena 3(2) Direktive 92/102/EGS za gospodarstva z največ enim prašičem.
   Člen 2
   Ta odločba je naslovljena na Italijansko republiko.
   
      V Bruslju, 21. junija 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 355, 5.12.1992, str. 32. Direktiva, kakor je bila nazadnje spremenjena z Uredbo (ES) št. 21/2004 (UL L 5, 9.1.2004, str. 8).